  Виталий Пронин   Удмуртиысь культура удысысь дано ужась Светлана Жернакова.Калыклы чеберлыко дуннеез усьтыны быгатэ Дэри ёросысь Совхозной черкогуртысь библиотекарь, Удмуртиысь культура удысысь дано ужась Светлана Жернакова. Солэн сюлмысь тыршемез пусъемын Кун Кенешлэн Данъян грамотаеныз.Трос выльзэ омыртоно Светлана Жернаковалэн ужрадъёсысьтыз, литературалы сӥзем ӝытъёсысьтыз, тунсыко адямиосын пумиськонъёсысьтыз. Лыд-ӟисьёслэсь куронъёссэс лыдэ басьтон, утчаськон, ялан маке выльзэ тодон но сое улонэ пыӵатон мылкыдыз ас удысаз азьлань валтэ.Светлана Григорьевна куинь гуртысь - Совхознойысь, Лудӟиысь но Староборысь - пӧртэм арлыдъем лыдӟисьёслэсь тунсыкъёссэс тодэ но лыдэ басьтэ. Покчи классъёсын дышетскись нылпиос кыстӥсько «Умка», «Уют-компания» клубъёсы. Туж пайдаё ужзэ радъя «Эшъяськись семья» клуб. Анай-атайёслы нылпиосты будэтонын со бадӟым юрттэт сётэ. Шаертодонъя уж библиотекаын валтӥсез луэ. Радъямын гуртъёслэсь ортчем сюрессэс эскерон, мӧйы калыкен пумиськылон, вашкала туспуктэмъёсты люкан. Библиотекалэсь 50 арзэ пусйыса, книга поттӥзы.- Лыдӟиськонние ветлон, солэн кузёеныз пумиськон мон понна - быдэс нуналлы ӟеч мылкыд басьтон, - данъяськыса шуэ дышетон удысысь ветеран Светлана Ивановна Григорьева. - Тани, кылсярысь, ӟуч кылбурчилэн Сергей Есенинлэн творчествоезлы сӥзем ӝытын чузъяськизы кылбуръёс, ветеранъёсмылэн «Ивушка» ансамбльзы сюлме пыӵамон кырӟаз, котькуд выступление слайдъёсын, презентациен юнматӥськиз. Мур пуштросъем вал ас пал эшмылэн Алла Кузнецовалэн 75 аръем юбилеезлы сӥзем «Мед вералозы мынам чуръёсы» ужрад.Светлана Григорьевна сярысь шуо: адями ас интыяз. Со муниципал кылдытэтысь нылкышно кенешлэн председателез луэ на.Совхозной гурт библиотека - ёросысь устоосыз пӧлын. Миым, «Арлэн библиотекаез» нимо элькун конкурсэ пыриськыса, 100 сюрс манет грант утӥз. Со коньдонэн библиотекалэсь тӥрлыксэ выльдыны луонлык сюриз.Туала вакытэ туж ӧжытэз библиотекаос ушъяськыны быгатозы газет-журналъёслы гожтӥськеменызы. Нош татчы пӧртэм арлыдо лыдӟисьёслы тупамон периодика гурезен лыктэ.Светлана Григорьевна - 4 нылпиослэн анайзы. Соосты будэтон, ужан висказ вуттэ на чебересь кылбуръёс гожъяны, гурт калыкез задор, сюлме пыџамон кырњанъёсыныз шумпоттыны. Куаразэ одћг пол кылћд ке,  нош но нош кылзэмед потоз.Гуртысьтымы сыӵе адӟем карымон адямиез мон дэмласько «Гурт адями» конкурслэн «Ӟеч сюлэм» номинацияз.Пётр ДАВЫДОВ   Дэри ёрос,  Юськи черкогурт Теги: гуртадями  